Mikaele o laola masole a baengele. “Mikaele le baengele ba gagwe ba tlhabana le kgogela,” e bong Satane. (Tshenolo 12:7) Mikaele o na le taolo e ntsi kwa legodimong ka gonne o bidiwa “mongwe wa dikgosana tse di kwa pelepele” le “kgosana e kgolo.” (Daniele 10:13, 21; 12:1) Mokanoki mongwe wa Tesetamente e Ntšha e bong David E. Aune a re mareo ano a bontsha gore Mikaele ke “molaodimogolo wa masole a baengele.” 19 Bala Mathaio 6:34. Ela tlhoko gore le mo lekgetlong leno la bobedi, Jesu a re: “Lo se ka le ka motlha lwa tlhobaela.” Jesu o batla gore re se ka ra tshwenyega ka letsatsi le le latelang, ka gonne re ikanya Jehofa gore o tla re thusa. Fa motho a tlhobaela ka se se ka nnang sa direga mo isagweng mme go sa tlhokege, a ka nna a leka go ikaega ka tlhaloganyo ya gagwe go na le go ikanya Modimo mme seo se ka senya kamano ya gagwe le Jehofa.—Dia. 3:5, 6; Bafil. 4:6, 7.